CELEX: 62012CN0047
Language: da
Date: 2012-01-31 00:00:00
Title: Sag C-47/12: Anmodning om præjudiciel afgørelse indgivet af Finanzgerichts Köln (Tyskland) den 31. januar 2012 — Kronos International Inc. mod Finanzamt Leverkusen

31.3.2012   
            
            
               DA
            
            
               Den Europæiske Unions Tidende
            
            
               C 98/19
            
         Anmodning om præjudiciel afgørelse indgivet af Finanzgerichts Köln (Tyskland) den 31. januar 2012 — Kronos International Inc. mod Finanzamt Leverkusen
   (Sag C-47/12)
   2012/C 98/31
   Processprog: tysk
   
      Den forelæggende ret
   
   Finanzgerichts Köln
   
      Parter i hovedsagen
   
   
      Sagsøger: Kronos International Inc.
   
      Sagsøgt: Finanzamt Leverkusen
   
      Præjudicielle spørgsmål
   
   
               1)
            
            
               Er nægtelse af adgang til modregning af selskabsskat med den begrundelse, at udlodning af udbytte fra kapitalselskaber i tredjelande til tyske kapitalselskaber er skattefritaget, for hvilken fritagelse det efter national ret blot kræves, at det kapitalselskab, der modtager udbytte, mindst skal eje 10 % af det udloddende selskab, alene et spørgsmål, der henhører under etableringsfriheden som omhandlet i artikel 49 TEUF, sammenholdt med artikel 54 TEUF, eller tillige under kapitalens frie bevægelighed som omhandlet i artikel 63 TEUF, 64 TEUF og 65 TEUF, når det selskab, der modtager udbytte, reelt ejer en andel på 100 %?
            
         
               2)
            
            
               Såfremt bestemmelserne vedrørende etableringsfrihed (nu artikel 49 TEUF) og i givet fald også vedrørende kapitalens frie bevægelighed (indtil 1993 artikel 67 EØF/EF, nu artikel 63 TEUF, 64 TEUF og 65 TEUF) skal fortolkes således, at de er til hinder for en ordning, hvorefter skattefritagelsen for udbytte fra udenlandske datterselskaber også indebærer, at der ikke er adgang til modregning og tilbagebetaling af selskabsskat, der er erlagt af disse udlodninger af udbytte, selv om moderselskabet har haft underskud, når udlodninger fra indenlandske datterselskaber er omfattet af en lempelse i form af adgang til modregning af selskabsskatten?
            
         
               3)
            
            
               Skal bestemmelserne om etableringsfrihed (nu artikel 49 TEUF) og i givet fald om kapitalens frie bevægelighed (indtil 1993 artikel 67 EØF/EF, nu artikel 63 TEUF, 64 TEUF og 65 TEUF) fortolkes således, at de er til hinder for en ordning, der udelukker, at der kan ske modregning og tilbagebetaling af selskabsskat, erlagt af udbytte fra (underliggende) datterselskaber, der er skattefri i datterselskabets hjemland, når udbyttet (videre-)udloddes til det indenlandske moderselskab og ligeledes er skattefri i Tyskland, men som i kraft af rent nationale konstruktioner i givet fald giver mulighed for hos datterselskabet at foretage modregning af selskabsskat erlagt af udbytte fra et underliggende datterselskab og at foretage modregning af selskabsskat erlagt af udbytte, der udloddes af datterselskabet, hos moderselskabet, såfremt dette har haft underskud?
            
         
               4)
            
            
               Såfremt bestemmelserne om kapitalens frie bevægelighed finder anvendelse, opstår der — afhængig af besvarelsen af spørgsmål 2 — et yderligere spørgsmål for så vidt angår udbytte fra Canada:
               Skal den gældende artikel 64, stk. 1, TEUF fortolkes således, at den tillader Forbundsrepublikken Tysklands anvendelse af bestemmelser i national ret og i dobbeltbeskatningsoverenskomster, der i det væsentlige er uændrede siden den 31. december 1993, og følgelig fortsat at udelukke adgangen til at modregne canadisk selskabsskat erlagt af udbytter, der er fritaget for skat i Tyskland?